Rudolfs Tešners

Rudolfs Tešners (;  Potsdama —  Berlīne) bija Vācijas starptautiskais lielmeistars (1992).

 Biogrāfija 
1942. gadā uzvarējis Frīdrihu Zēmišu ar 5:3 mačā par Berlīnes šaha čempiona nosaukumu. Turpmākajos gados vēl sešas reizes kļuvis par Berlīnes pilsētas šaha čempionātu uzvarētāju. 1946. gadā Leipcigā Padomju okupācijas zonas 1. šaha čempionātā ieņēmis 4. vietu (uzvarējis Bertolds Kohs). 1948. gadā uzvarējis Austrumvācijas šaha čempionātā. Vēlāk pārcēlies uz dzīvi Rietumvācijā. 1951. gadā Diseldorfā 
uzvarējis Vācijas šaha čempionātā, apsteidzot Gerhardu Pfeiferu.Deutsche Schacheinzelmeisterschaft 1951 in Düsseldorf

1960. gadā dalījis 2.-3. vietu Pasaules šaha čempiona izcīņas cikla Rietumeiropas zonas turnīrā un ieguvis tiesības spēlēt starpzonu turnīrā Stokholmā, kurā, lai gan nospēlējis neizšķirti ar turnīra uzvarētāju Robertu Fišeru, ierindojies 21. vietā.1962 Stockholm Interzonal Tournament

Divas reizes uzvarējis Redžo Emīlijas starptautiskajos šaha turnīros (1963/1964, 1964/1965). 1967. gadā uzvarējis Monako šaha festivāla B turnīrā.

Pārstāvējis Vācijas komandu lielākajos komandu šaha turnīros:
 Pasaules šaha olimpiādēs piedalījies 2 reizes (1952, 1956);OlimpBase :: Men's Chess Olympiads :: Rudolf Teschner
 Eiropas komandu šaha čempionātos piedalījies 3 reizes (1957-1965);OlimpBase :: European Men's Team Chess Championship :: Rudolf Teschner
 Klāras Benediktas kausa izcīņās piedalījies 2 reizes (1961, 1969). Komandu vērtējumā izcīnījis sudraba (1961) un bronzas (1969) medaļas.OlimpBase :: Clare Benedict Chess Cup :: Rudolf Teschner

Par panākumiem turnīros FIDE 1957. gadā Tešneram piešķīrusi starptautiskā meistara (IM), bet 1992. gadā - starptautiskā lielmeistara (GM) goda nosaukumu.

No 1950. gada decembra līdz 1988. gadam bijis vācu šaha žurnāla Deutsche Schachzeitung redaktors. Sarakstījis vairākas grāmatas par dažādām šaha tēmām.DNB, Katalog der Deutschen Nationalbibliothek Pazīstams arī kā šaha uzdevumu sastādītājs.

 Atsauces 

 Ārējās saites 

  šahista kompozīcijas vietnē "Chess Problem Database Server"

Kategorija:1922. gadā dzimušie
Kategorija:2006. gadā mirušie
Kategorija:Vācijas šahisti
Kategorija:Vācijas žurnālisti
Kategorija:Šaha problēmisti
Kategorija:Brandenburgā dzimušie